Μουσάτα Κεφαλλονιάς

Τα Μουσάτα είναι χωριό στη νότια Κεφαλλονιά με πληθυσμό 318 κάτοικους. Το χωριό είναι γνωστό για το μέλι του και για την παραλία του, το Τραπεζάκι. Στο λόφο πάνω από την παραλία βρίσκεται η εκκλησία της Παναγίας της Τραπεζοφόρου. Πάνω από το χωριό δεσπόζει ο Αίνος, ενώ έχει όμορφη θέα προς τη θάλασσα. Το χωριό βρίσκεται 12,5 χιλιόμετρα νοτιανατολικά από το Αργοστόλι. Οι κάτοικοι του χωριού ως επί το πλείστον φέρουν το επώνυμο Γεωργόπουλος. Ο Στάθης Γεωργόπουλος ίδρυσε τον οικισμό το 1580 όταν ο ίδιος έλαβε γη και προνόμια από τους Ενετούς για την εγκατάσταση του. 

Μεγάλη συνοικία του χωριού είναι τα Ποριαράτα, πρώην οικισμός (διοικ. αναγν. 1866-1971), μαζί με την οποία ο σύγχρονος οικισμός καλείται στην καθημερινή πρακτική ως "Μουσοποριαράτα".

Παραπομπές

Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές οικισμών. Κοινότητα Μουσάτων (Κεφαλληνίας). eetaa.gr. Ημερομηνία πρόσβασης: 23 Ιουλίου 2019.
 Ε.Ε.Τ.Α.Α. - Διοικητικές μεταβολές οικισμών. Μουσάτα (Κεφαλληνίας). eetaa.gr. Ημερομηνία πρόσβασης: 23 Ιουλίου 2019.
 Ε.Ε.Τ.Α.Α. - Διοικητικές μεταβολές οικισμών. Ποριαράτα (Κεφαλληνίας). eetaa.gr. Ημερομηνία πρόσβασης: 23 Ιουλίου 2019.

Χωριά της Κεφαλονιάς
Δήμος Κεφαλονιάς